
ประกาศเทศบาลตำบลยุโป
เรื่อง  มาตรการให้ผู้มีส่วนได้ส่วนเสียมีส่วนร่วม
 
เทศบาลตำบลยุโป   มีหน้าที่ในการให้บริการสาธารณะเพื่อให้เกิดประโยชน์สูงสุดแก่ประชาชน           ตามพระราชบัญญัติเทศบาล พ.ศ. ๒๕๙๖  และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒  และหน้าที่ตามที่กฎหมายอื่นกำหนดไว้  ซึ่งในการปฏิบัติหน้าที่บริหารกิจการของเทศบาล อย่างมีประสิทธิภาพ โปร่งใส และเป็นที่ยอมรับ จึงได้กำหนดมาตรการให้ผู้มีส่วนได้ส่วนเสีย           มีส่วนร่วม ดังนี้ 

วัตถุประสงค์ 
๑. เพื่อเปิดโอกาสและส่งเสริมให้มีการรับฟังความคิดเห็น ข้อเสนอแนะ ข้อร้องเรียน และการมี ส่วนร่วมของผู้รับบริการและผู้มีส่วนได้ส่วนเสีย ผ่านช่องทางต่างๆ 

๒. เพื่อปรับปรุงและพัฒนาการดาเนินงานของเทศบาลตำบลยุโป ตามอำนาจหน้าที่ให้เป็นไปอย่างมีประสิทธิภาพ โปร่งใส และเป็นที่ยอมรับ 

มาตรการ 
๑. กำหนดให้มีการเผยแพร่ข้อมูลการดำเนินงานตามอำนาจหน้าที่ของเทศบาลตำบลยุโป ผ่านทาง เว็บไซด์ ITA และช่องทางอื่นๆ ต่อสาธารณะ เพื่อให้ผู้รับบริการและผู้มีส่วนได้ส่วนเสียทราบ รวมทั้งเปิดโอกาสให้เข้ามามีส่วนร่วมในการปรับปรุงและพัฒนาการดำเนินงานของเทศบาลตำบลยุโป 
๒. กำหนดให้มีส่วนราชการเจ้าของเรื่อง จัดทำช่องทางในการรับฟังความคิดเห็น ข้อเสนอแนะ และ ข้อร้องเรียนของผู้รับบริการและผู้มีส่วนได้ส่วนเสีย ที่มีต่อการพัฒนาและดำเนินงานของเทศบาลตำบลยุโป เช่น โทรศัพท์ เว็บไซด์ จดหมาย กล่องรับฟังความคิดเห็น โซเชียลมีเดีย  กิจกรรมต่างๆ เป็นต้น 

 
๓. กำหนดให้ส่วนราชการเจ้าของเรื่อง ศึกษา วิเคราะห์ ระบบ รูปแบบ และผลการดำเนินงาน โดยให้ผู้รับบริการและผู้มีส่วนได้ส่วนเสียเข้ามามีส่วนร่วมตามความเหมาะสมของบริบทในการดำเนินงานนั้นๆ เพื่อปรับปรุงและพัฒนาการดำเนินงานของเทศบาลตำบลยุโปให้มีประสิทธิภาพ โปร่งใส และเป็นที่ยอมรับ มากยิ่งขึ้น 

 
๔. กำหนดให้หน่วยงานเจ้าของเรื่อง จัดให้มีการประเมินความพึงพอใจของผู้รับบริการและผู้มีส่วนได้ส่วนเสีย ทั้งในภาพรวมและรายข้อในมิติต่างๆ ตลอดจนวิเคราะห์ และรายงานผลต่อผู้บริหารที่รับผิดชอบ และคณะกรรมการประเมินคุณธรรมและความโปร่งใสของเทศบาลตำบลยุโป อย่างสม่ำเสมอ (ปีละ ๑ ครั้ง) 

๕. กำหนดให้ความพึงพอใจของผู้รับบริการและผู้มีส่วนได้ส่วนเสีย เป็นตัวชี้วัดหนึ่งของ ผลการดำเนินงานของส่วนราชการนั้นและที่เกี่ยวข้อง 


จึงประกาศมาเพื่อทราบโดยทั่วกัน

                                   ประกาศ  ณ  วันที่    22    เดือน พฤศจิกายน  พ.ศ. ๒๕๖1    
   ( นายธานินทร์  บือราแง  )

     นายกเทศมนตรีตำบลยุโป

